Raluca Turcan anunță că PNL va demara procedura de punere în aplicare a referendumului pentru justiție: Revizuirea Constituției și adoptarea legii privind votul electronic

Prim-vicepreședintele PNL Raluca Turcan a anunțat luni că liberalii vor pune imediat în aplicare rezultatele Referendumului pentru justiţie şi a solicitat ”în mod imperativ” adoptarea legii privind votul electronic.

”Astăzi vom începe să transpunem rezultatul de ieri în LEGE, în procedură de urgenţă, prin următoarele proiecte:

1. Revizuirea Constituţiei în sensul interzicerii aministiei şi graţierii pentru faptele de corupţie. În acest sens, va fi completat art.73 din Legea fundamentală.

2. Revizuirea Constituţiei pentru interzicerea ordonanţelor de urgenţă în domeniul justiţiei, prin completarea art. 115 din Legea fundamentală.

3. Extinderea controlului constituțional asupra ordonanțelor de urgență, prin modificarea și completarea Legii nr.304/2004 privind organizarea judiciară, permițând ICCJ să se adreseze CCR în acest domeniu.

4. Adoptarea, în procedură de urgenţă, a legii votului electronic pentru românii din diaspora. Legea a fost iniţiată de mult timp de PNL, însă proiectul s-a lovit de pieidicile puse de PSD şi ALDE la Senat. Proiectul nostru poate fi adoptat imediat la Camera Deputaţilor.

Facem apel la toate partidele de opoziţie să ni se alăture în acest demers!”, a declarat Raluca Turcan.

Citește și:

LIVE Clasament provizoriu: PNL pe primul loc, Alianța USR PLUS se apropie de PSD. Dragnea a dus partidul sub minimul istoric

Rezultatele parțiale ale referendumului pe justiție: La ambele întrebări, peste 89% dintre români au votat DA / Consultarea populară a îndeplinit ambele condiții pentru a fi validată

VIDEO Iohannis: PNL și USR PLUS pot pune baza unei colaborări ca alternativă la guvernarea eșuată a PSD